Lieplaukės pagrindinė mokykla

Telšių rajono Lieplaukės pagrindinė mokykla – buvusi dieninė, savarankiško mokymosi bendrojo lavinimo mokykla Telšių raj., Lieplaukėje, vykdžiusi priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 9058382. Steigėjas Telšių rajono savivaldybės taryba.

Istorija 
Pradžios mokykla Lieplaukėje įsteigta 1886 m. 1886–1949 m. mokykla buvo pradinė, 1949–2002 m. – septynmetė, aštuonmetė, devynmetė.

Lieplaukės pradinė mokykla įsteigta 1918 m. spalio 1 d. Anksčiau nuo 1880 m. veikė parapinė pradžios mokykla. „Mokyklos vedėjas mokytojas Boleslovas Choromanskis, 25 m. amžiaus, vedęs, 3 ypatos (asmenys), 1917 m. baigęs Telšių miesto mokyklą, 1918 m. – Telšių pedagoginius kursus. Mokytojauja nuo mokyklos įsteigimo pradžios. Moko 40 berniukų ir 6 mergikes. Mokytojas gauna algą, butą, kurą. Mokyklą išlaiko komitetas.“

Ilgainiui sumažėjus mokinių mokykla tapo Telšių „Atžalyno“ vidurinės mokyklos Lieplaukės skyriumi. 2007–2008 m. Telšių „Atžalyno“ vidurinės mokyklos Lieplaukės pagrindinio ugdymo skyrius pertvarkytas į pradinio ugdymo skyrių. 2009 m. jame bebuvo likęs tik vienas komplektas – 2 ir 3 klasės. 2010 m. jis persikėlė į naujas patalpas. Vėliau skyrius panaikintas.

Buvęs mokyklos pastatas yra Lieplaukiškių bendrijos žinioje.

Direktoriai 

Boleslovas Choromanskis.
Darius Martinkus.

Išnašos 

Buvusios Telšių rajono savivaldybės mokyklos